CELEX: 52021PC0785
Language: da
Date: 2021-12-10
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Fiskerikommissionen for Det Nordlige Stillehav

EUROPA-KOMMISSIONEN
            Bruxelles, den 10.12.2021
            COM(2021) 785 final
            2021/0413(NLE)
            
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Fiskerikommissionen for Det Nordlige Stillehav
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne på møderne i Fiskerikommissionen for Det Nordlige Stillehav (NPFC) for perioden 2022-2027 med henblik på at vedtage bevarelses- og forvaltningsforanstaltninger.
            
            
               2.Baggrund for forslaget
            
            
               2.1.Konventionen om bevarelse og forvaltning af højsøfiskeressourcer i det nordlige Stillehav
            
            
               Konventionen om bevarelse og forvaltning af højsøfiskeressourcer i det nordlige Stillehav (NPFC-konventionen) har gennem etableringen af NPFC til formål at sikre langsigtet bevarelse og bæredygtig udnyttelse af fiskeressourcerne i konventionsområdet. Konventionen trådte i kraft den 19. juli 2015.
            
            
               Unionen er part i NPFC og har ratificeret konventionen i medfør af Rådets afgørelse 2022/XX/EU
                  1
               .
            
            
               2.2.NPFC
            
            
               NPFC er oprettet i henhold til NPFC-konventionen for at forvalte og bevare fiskeressourcerne i konventionsområdet. NPFC vedtager foranstaltninger med henblik på at sikre langsigtet bevarelse og bæredygtig udnyttelse af de fiskeressourcer, der hører under dets kompetenceområde.
            
            
               Som medlem af NPFC har Unionen medbestemmelses- og stemmeret. NPFC træffer som regel afgørelser ved konsensus. Det kan dog træffe afgørelse med et flertal på tre fjerdedele af medlemmerne, undtagen i tilfælde, hvor konsensus udtrykkeligt kræves i henhold til NPFC-konventionen.
            
            
               2.3.NPFC's afgørelser
            
            
               NPFC har beføjelse til at vedtage bevarelses- og håndhævelsesforanstaltninger for det fiskeri, der hører under organisationens kompetenceområde, som er bindende for de kontraherende parter.
            
            
               I henhold til NPFC-konventionens artikel 9, stk. 1, litra b), træder foranstaltningerne i kraft 90 dage efter den dato, på hvilken de kontraherende parter underrettes om dem af NPFC. 
            
            
               Hvis et medlem af NPFC gør indsigelse mod en afgørelse mindst to uger før den dato, hvor afgørelsen bliver bindende, bliver afgørelsen ikke bindende for det pågældende medlem for så vidt angår de aspekter, som indsigelsen vedrører. Indsigelser kan kun være baseret på det grundlag, at afgørelsen ikke stemmer overens med bestemmelserne i NPFC-konventionen, FN's havretskonvention af 1982 eller FN-aftalen om fiskebestande af 1995, eller at afgørelsen uretmæssigt diskriminerer formelt eller faktuelt imod det medlem, der gør indsigelse.
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne på de årlige møder i de regionale fiskeriforvaltningsorganisationer (RFFO'er), vil blive fastlagt i henhold til en totrinsmodel. 
            
            
               De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årsmøde ved et uofficielt kommissionsdokument, som drøftes i Rådets arbejdsgruppe.
            
            
               I afgørelsen fastsættes der generelle principper og retningslinjer, men der tages i videst muligt omfang hensyn til de særlige forhold, der gør sig gældende for NPFC. Afgørelsen indeholder desuden på medlemsstaternes anmodning bestemmelser om en standardprocedure for fastlæggelse af Unionens holdning fra år til år.
            
            
               4.Retsgrundlag
            
         
         
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               "Retsakter, der har retsvirkninger", omfatter retsakter, der har retsvirkninger i medfør af de folkeretlige regler, som gælder for det pågældende organ, og retsforskrifter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  2
               .
            
            
               4.1.2.Princippernes anvendelse på det foreliggende tilfælde
            
            
               NPFC er et organ, der er nedsat ved en aftale, nemlig NPFC-konventionen.
            
            
               De retsakter, som NPFC skal vedtage, udgør retsakter, der har retsvirkninger. De påtænkte retsakterne bliver bindende i henhold til folkeretten, jf. artikel 8 i NPFC-konventionen, og vil kunne få afgørende indflydelse på indholdet af EU-lovgivningen, herunder på:
            
            
               ·Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (IUU-fiskeri)
                  3
                
            
            
               ·Rådets forordning (EF) nr. 1224/2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik
                  4
                og 
            
            
               ·Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder
                  5
               .
            
            
               De påtænkte retsakter supplerer eller ændrer ikke den institutionelle ramme for NPFC-konventionen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis nævnte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Hovedformålet med og indholdet af den påtænkte retsakt vedrører fiskeri. Forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning.
            
            
               Det materielle retsgrundlag for den foreslåede afgørelse er derfor artikel 43, stk. 2, i TEUF. Afgørelsen skal erstatte afgørelse 9784/17.
            
            
               4.3.Konklusion
            
            
               Retsgrundlaget for forslaget til afgørelse bør være artikel 43, stk. 2, i TEUF sammenholdt med artikel 218, stk. 9, i TEUF.
            
         
         
            
               2021/0413 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Fiskerikommissionen for Det Nordlige Stillehav
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets afgørelse 2022/XX/EU af februar 2022
                  6
                indgik Unionen konventionen om bevarelse og forvaltning af højsøfiskeressourcer i det nordlige Stillehav (NPFC-konventionen), hvorved NPFC-kommissionen (NPFC) blev oprettet.
            
            
               (2)NPFC er ansvarlig for vedtagelsen af bevarelses- og forvaltningsforanstaltninger med henblik på at nå målene for NPFC-konventionen. Sådanne foranstaltninger kan blive bindende for Unionen.
            
            
               (3)I henhold til Europa-Parlamentets og Rådets forordning (EU) nr. 1380/2013
                  7
                skal Unionen sikre, at fiskeri- og akvakulturaktiviteter er miljømæssigt bæredygtige på langt sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til at sikre fødevareforsyningssikkerheden. Det er ligeledes fastsat i nævnte forordning, at Unionen skal forvalte fiskeriet efter en forsigtighedstilgang, og målet er at sikre, at udnyttelsen af havets levende biologiske ressourcer genopretter og opretholder populationer af de befiskede arter på niveauer, der kan give maksimalt bæredygtigt udbytte. Endvidere er det fastsat, at Unionen skal træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning, støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse og størst mulig begrænsning af uønskede fangster og til fiskeri med begrænset indvirkning på det marine økosystem og fiskeressourcerne. Derudover er det i forordning (EU) nr. 1380/2013 udtrykkeligt fastsat, at Unionen skal anvende disse mål og principper i forbindelse med varetagelsen af sine eksterne fiskeriforbindelser.
            
            
               (4)Som det fremgår af den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen om "International havforvaltning: En dagsorden for havenes fremtid"
                  8
                og Rådets konklusioner om denne fælles meddelelse
                  9
                er fremme af foranstaltninger til støtte og forbedring af effektiviteten af de regionale fiskeriforvaltningsorganisationer (RFFO'er) og, hvor det er relevant, forbedring af deres forvaltning et centralt element i Unionens indsats i disse fora.
            
            
               (5)I Kommissionens meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om "En EU-strategi for plast i en cirkulær økonomi"
                  10
                henvises der til specifikke foranstaltninger til reducering af plast- og havforurening og til forebyggelse af, at fiskeredskaber mistes eller efterlades til søs.
            
            
               (6)Den holdning, der skal indtages på Unionens vegne i NPFC for perioden 2022-2027, bør fastlægges, eftersom NPFC's bevarelses- og håndhævelsesforanstaltninger vil være bindende for Unionen og vil kunne få afgørende indflydelse på indholdet af EU-lovgivningen, nemlig Rådets forordning (EF) nr. 1005/2008
                  11
               , Rådets forordning (EF) nr. 1224/2009
                  12
                og Europa-Parlamentets og Rådets forordning (EU) 2017/2403
                  13
               .
            
            
               (7)I betragtning af udviklingen i fiskeressourcerne i NPFC-konventionsområdet og det deraf følgende behov for, at der i Unionens holdning tages hensyn til den nye udvikling, herunder nye videnskabelige og andre oplysninger, der forelægges forud for eller på møderne i NPFC, skal der i overensstemmelse med princippet om loyalt samarbejde mellem EU-institutionerne som fastsat i artikel 13, stk. 2, i traktaten om Den Europæiske Union (TEU) fastlægges procedurer for præciseringen fra år til år af Unionens holdning for perioden 2022-2027 —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, som på Unionens vegne skal indtages på møderne i Fiskerikommissionen for Det Nordlige Stillehav (NPFC), er fastlagt i bilag I.
            
            
               Artikel 2
            
            
               Den holdning, der skal indtages på Unionens vegne på møderne i NPFC, præciseres fra år til år i overensstemmelse med bilag II.
            
         
         
            
               Artikel 3
            
            
               Unionens holdning, som er fastlagt i bilag I, vurderes og revideres i givet fald af Rådet på forslag af Kommissionen senest med henblik på det årlige møde i NPFC i 2028.
            
            
               Artikel 4
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                  
                        Rådets afgørelse 2022/XX/EU af februar 2022 om godkendelse på Den Europæiske Unions vegne af konventionen om bevarelse og forvaltning af højsøfiskeressourcer i det nordlige Stillehav (EUT L XXX af X.X.XXXX, s. X). [Afgørelsen om tiltrædelse ventes senest i midten af februar 2022. Dette mandat vil blive vedtaget efter tiltrædelsen]
                  
               
               
                  
                     (2)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64.
               
               
                  
                     (3)
                  
                        EUT L 286 af 29.10.2008, s. 1.
               
               
                  
                     (4)
                  
                        EUT L 343 af 22.12.2009, s. 1.
               
               
                  
                     (5)
                  
                        EUT L 347 af 28.12.2017, s. 81.
               
               
                  
                     (6)
                  
                        Rådets afgørelse 2022/XX/EU af februar 2022 om godkendelse på Den Europæiske Unions vegne af konventionen om bevarelse og forvaltning af højsøfiskeressourcer i det nordlige Stillehav (EUT L XXX af X.X.XXXX, s. X). [Afgørelsen om tiltrædelse ventes i februar 2022]
               
               
                  
                     (7)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (8)
                  
                        JOIN(2016) 49 final af 10.11.2016.
               
               
                  
                     (9)
                  
                        7348/1/17 REV 1 af 24.3.2017.
               
               
                  
                     (10)
                  
                        COM(2018) 28 final af 16.1.2018.
               
               
                  
                     (11)
                  
                        Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).
               
               
                  
                     (12)
                  
                        Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
               
               
                  
                     (13)
                  
                        Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder og om ophævelse af Rådets forordning (EF) nr. 1006/2008 (EUT L 347 af 28.12.2017, s. 81).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 10.12.2021
            COM(2021) 785 final
            
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegne i Forslag Fiskerikommissionen for Det Nordlige Stillehav
            
               
         
         
            
               BILAG I
            
            
               Den holdning, som skal indtages på Unionens vegne i Fiskerikommissionen for Det Nordlige Stillehav (NPFC)
            
            
               1.PRINCIPPER
            
            
               Inden for rammerne af NPFC skal Unionen:
            
            
               a) handle i overensstemmelse med de mål og principper, som Unionen sigter mod inden for rammerne af den fælles fiskeripolitik, og som navnlig går ud på ved hjælp af forsigtighedstilgangen og målsætningerne vedrørende det maksimale bæredygtige udbytte, jf. artikel 2, stk. 2, i forordning (EU) nr. 1380/2013, at fremme gennemførelsen af en økosystembaseret tilgang til fiskeriforvaltning, undgå og begrænse uønskede fangster mest muligt og gradvis eliminere udsmid, reducere fiskeriets negative indvirkning på det marine økosystem og habitaterne, samt fremme et økonomisk levedygtigt og konkurrencedygtigt EU-fiskeri, hvor de, der er afhængige af fiskeriet, sikres en rimelig levestandard, samtidig med at der tages hensyn til forbrugernes interesser
            
            
               b) arbejde hen imod en passende inddragelse af interessenter i forberedelsen af NPFC's foranstaltninger og sikre, at de foranstaltninger, der vedtages i NPFC, er i overensstemmelse med målene for NPFC-konventionen
            
            
               c) sikre, at de foranstaltninger, der vedtages inden for rammerne af NPFC, er forenelige med folkeretten, især FN's havretskonvention af 1982, FN-aftalen af 1995 om bevarelse og forvaltning af fælles fiskebestande og stærkt vandrende fiskebestande, aftalen af 1993 om fremme af fiskerfartøjers overholdelse af internationale bevarelses- og forvaltningsforanstaltninger på det åbne hav og Fødevare- og Landbrugsorganisationens aftale af 2009 om havnestatsforanstaltninger
            
            
               d) fremme holdninger, der er i overensstemmelse med bedste praksis som anvendt af de regionale fiskeriforvaltningsorganisationer (RFFO'er) i samme område
            
            
               e) søge sammenhæng og synergi med den politik, som Unionen følger som led i sine bilaterale fiskeriforbindelser med tredjelande, og sikre sammenhæng med sine øvrige politikker, navnlig på områderne eksterne forbindelser, miljø, handel, udvikling, forskning og innovation
            
            
               f)sikre, at Unionens internationale forpligtelser opfyldes
            
            
               g) følge Rådets konklusioner af 19. marts 2012 om Kommissionens meddelelse om den fælles fiskeripolitiks eksterne dimension
                  1
               
            
            
               h) sigte mod at skabe lige vilkår for EU-fiskerflåden inden for NPFC-konventionsområdet på grundlag af de samme principper og standarder som dem, der gælder i henhold til EU-lovgivningen, og mod at fremme en ensartet gennemførelse af disse principper og standarder
            
            
               i) sikre overensstemmelse med målsætningerne i den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen om "International havforvaltning: En dagsorden for havenes fremtid"
                  2
                og Rådets konklusioner om denne fælles meddelelse
                  3
               , fremme foranstaltninger til støtte og forbedring af NPFC's effektivitet og, hvor det er relevant, forbedre NPFC's forvaltning og resultater (navnlig med hensyn til videnskab, overholdelse, gennemsigtighed og beslutningstagning)
            
            
               j) fremme koordineringen mellem RFFO'erne og de regionale havkonventioner og samarbejdet med internationale organisationer, alt efter hvad der er relevant, inden for deres respektive mandat 
            
            
               k)blandt RFFO'er med ansvar for andre arter end tun fremme samarbejdsmekanismer i tråd med Kobeproceduren for RFFO'er med ansvar for tun.
            
            
               2.RETNINGSLINJER
            
            
               Unionen skal i relevant omfang stræbe efter at støtte vedtagelsen af følgende tiltag inden for rammerne af NPFC:
            
            
               a) foranstaltninger til bevarelse og forvaltning af fiskeressourcerne i konventionsområdet baseret på den bedste foreliggende videnskabelige rådgivning, herunder samlede tilladte fangstmængder (TAC'er) og kvoter eller fiskeriindsatsregulering for havets levende biologiske ressourcer reguleret af NPFC, der på et gradvist stigende grundlag resulterer i et fiskeri på et niveau, som giver det maksimale bæredygtige udbytte. Om nødvendigt skal disse bevarelses- og forvaltningsforanstaltninger omfatte særlige foranstaltninger for bestande, der lider under overfiskning, for at holde fiskeriindsatsen på et niveau, der er i overensstemmelse med fiskerimulighederne
            
            
               b) foranstaltninger, der skal forebygge, afværge eller standse ulovligt, urapporteret og ureguleret fiskeri (IUU-fiskeri) i konventionsområdet, herunder opførelse af fartøjer på IUU-lister
            
         
         
            
               c) foranstaltninger til overvågning, kontrol og tilsyn i konventionsområdet for at sikre en effektiv kontrol og overholdelse af foranstaltninger vedtaget inden for rammerne af NPFC
            
            
               d) foranstaltninger, der skal reducere fiskeriets negative indvirkning på havets biodiversitet og det marine økosystem mest muligt, herunder foranstaltninger til at reducere havforurening og forebygge udtømning af plast til havs og mindske indvirkningen af plast i havene på den marine biodiversitet og de marine økosystemer, foranstaltninger til at beskytte sårbare marine økosystemer i NPFC-konventionsområdet i overensstemmelse med NPFC-konventionen og FAO's internationale retningslinjer for forvaltning af dybhavsfiskeri på åbent hav samt foranstaltninger, der tager sigte på at undgå og i videst muligt omfang reducere uønskede fangster, særligt af sårbare marine arter, og på gradvis at eliminere udsmid
            
            
               e)foranstaltninger til at mindske virkningen af efterladte, tabte eller på anden måde kasserede fiskeredskaber (ALDFG) i havet og til at lette identificering og bjærgning af sådanne redskaber
            
            
               f)henstillinger, der tilskynder til gennemførelsen af Den Internationale Arbejdsorganisations (ILO) konvention om arbejdsforhold i fiskerisektoren, hvor det er relevant og i det omfang, det er tilladt efter de relevante stiftelsesdokumenter
            
            
               g) foranstaltninger, der tager sigte på at forbyde fiskeri, der kun har til formål at høste hajfinner, og på at kræve, at alle hajer landes med finnerne på
            
            
               h)i givet fald strategier, der er fælles med andre RFFO'er, navnlig dem, der deltager i fiskeriforvaltningen i det samme område
            
            
               i) supplerende tekniske foranstaltninger baseret på rådgivning fra NPFC's underorganer og arbejdsgrupper. 
            
            
               BILAG II
            
            
               Præcisering fra år til år af den holdning,
            
            
               der skal indtages på Unionens vegne i Fiskerikommissionen for Det Nordlige Stillehav 
            
            
            
               Forud for hvert møde i NPFC, når dette organ skal vedtage afgørelser, der har retsvirkninger for Unionen, træffes de nødvendige foranstaltninger til at sikre, at den holdning, der skal gives udtryk for på Unionens vegne, tager hensyn til de seneste videnskabelige og andre relevante oplysninger, der er fremsendt til Kommissionen, i overensstemmelse med principperne og retningslinjerne i bilag I.
            
            
               Med henblik herpå og på baggrund af de fremsendte oplysninger forelægger Europa-Kommissionen i tilstrækkelig god tid inden hvert møde i NPFC et skriftligt dokument for Rådet eller dets forberedende organer, hvori er fastlagt den foreslåede præcisering af Unionens holdning med henblik på drøftelse og godkendelse. 
            
            
               Hvis det i løbet af et møde i NPFC, herunder på stedet, er umuligt at nå til enighed, således at Unionens holdning tager hensyn til nye elementer, henvises sagen til Rådet eller dets forberedende organer.
            
            
         
         
            
                  
                     (1)
                  
                        7087/12 REV 1 ADD 1 COR 1. 
               
               
                  
                     (2)
                  
                        JOIN(2016) 49 final af 10.11.2016.
               
               
                  
                     (3)
                  
                        7348/1/17 REV 1 af 24.3.2017.